**Ministru kabineta rīkojuma projekta „Grozījumi Ministru kabineta 2012.gada 4.jūlija rīkojumā Nr.311"Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012.gada 16.augusta rīkojuma projekta „Par finansējuma piešķiršanu ministrijām (centrālām valsts iestādēm) euro ieviešanas izdevu segšanai” (TA-1835) (turpmāk - MK rīkojuma projekts) 4.punkts.  Ministru kabinets 2012.gada 16.augusta sēdē saskaņā ar Ministru kabineta 2012.gada 16.augusta protokola Nr.46 4.§ 1.punktu MK rīkojuma projektu pieņēma, norādot uz atsevišķu MK rīkojuma projekta punktu precizējumu nepieciešamību. |
| 2. | Pašreizējā situācija un problēmas | Finanšu ministrijai pamatojoties uz Ministru kabineta 2012.gada 4.jūlijā rīkojuma Nr.311 „Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību” (turpmāk – MK rīkojums Nr.311) 3.punktu tika dots uzdevums sagatavot līdz **2012.gada 1.septembrim** un iesniegt noteiktā kārtībā Ministru kabinetā normatīvā akta projektu par grozījumiem Ministru kabineta 2010.gada 10.augusta noteikumos Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otru kārtu" (turpmāk – MK noteikumi Nr.766).  Izstrādājot Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību, tika rasta iespēja ietaupīt projektam piešķirto finansējumu, līdz ar ko ar MK rīkojuma Nr.311 3.punkta 3.2.apakšpunktu tika noteikts, ka veicot grozījumus MK noteikumos Nr.766 ir jāpapildina MK noteikumu 1.pielikums ar jaunu projektu - Vienotās valsts budžeta plānošanas un izpildes informācijas sistēmas un Valsts ieņēmumu dienesta informācijas sistēmas pielāgošana eiro ieviešanai -, paredzot projekta kopējās attiecināmās izmaksas 437 000 latu apmērā. Ar MK rīkojumu Nr.311 tika nolemts ietaupīto finansējumu novirzīt Valsts ieņēmuma dienesta informācijas sistēmas pielāgošanai euro ieviešanai.  Finanšu ministrijas sagatavotajā MK rīkojuma projekta 4.punktā ir norādīts, ka Vides aizsardzības un reģionālās attīstības ministrijai (turpmāk – VARAM) līdz 2012.gada 18.septembrim ir jāiesniedz grozījumi MK noteikumos Nr.766, precizējot 2.punktā minēto ministriju specifisko informācijas sistēmu, projektiem novirzot ar Ministru kabineta 2012.gada 4.jūlija rīkojumu Nr.311 "Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību" Vienotās valsts budžeta plānošanas un izpildes informācijas sistēmas un Valsts ieņēmumu dienesta informācijas sistēmas pielāgošanai euro ieviešanai paredzētos 437 000 latus.  Kopējais sākotnēji paredzētais finansējums „Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību ieviešanai” (turpmāk – Koncepcija) tika plānots 2 869 200 latu apmērā (Ministru kabineta 2010.gada 15.marta rīkojuma Nr.147"[Par elektroniskās pārvaldes un informācijas sabiedrības attīstības prioritāro projektu sarakstu](http://www.likumi.lv/doc.php?id=206622)" (prot. Nr.11 53.§) 60.punkts). Veicot līdzekļu samazinājumu 2010.gada jūlijā, projektam paredzētais finansējuma plānotais apjoms tika samazināts par 10 % - līdz 2 582 280 latiem. Plānotās ietaupītās izmaksas ir aprēķinātas, izmantojot Ministru kabineta komitejas 2011.gada 27.jūnija protokolu Nr.25, kur 1.§ 1.punktā cita starpā noteikts, ka "vienotā cilvēkresursu informācijas un vadības sistēma veidojama uz Finanšu ministrijas no Valsts civildienesta pārvaldes mantotās un pilnveidojamās personāla uzskaites datorsistēmas, un tajā tiek ietverta sistēmas funkcionalitāte, kas bija paredzēta Valsts kancelejas izstrādātajā koncepcijas projektā", tādējādi paredzot, ka līdz šim Valsts kancelejas virzītajā projektā "Vienotās cilvēkresursu informācijas un vadības sistēmas koncepcijas projekts" paredzētie līdzekļi 2 763 541 lata apmērā netiek tērēti. Papildus jānorāda, ka 2012.gada 3.janvārī tika veikti grozījumi Ministru kabineta 2008.gada 19.maija noteikumos Nr.347 "Noteikumi par darbības programmas "Cilvēkresursi un nodarbinātība" papildinājuma aktivitāti "Publiskās pārvaldes cilvēkresursu plānošanas un vadības informācijas tehnoloģiju sistēmas izstrāde un ieviešana"", precizējot paredzēto finansējuma apjomu, kas tika apgūts šā projekta ietvaros, savukārt pārējais finansējums ir pārdalīts citām aktivitātēm. Līdz ar to, lai skaidri norādītu, ka ietaupītais Eiropas Reģionālās attīstības fonda finansējums (turpmāk - ERAF finansējums) Koncepcijas ietvaros ir 437 000 latu apmērā un norādītu, kādai aktivitātei finansējums tiks piešķirts MK rīkojumā NR.311 ir jāiekļauj minētā informācija, kas vēlāk Koncepcijas virzītājiem ļaus atskaitīties par ERAF finansējuma izlietojumu.  Savukārt MK rīkojuma projektā vienkopus ir jāuzrāda ERAF kopējais finansējums, kas nepieciešams ministriju specifisko informāciju sistēmu pielāgošanai euro ieviešanai, un jānorāda tā izcelsmes avoti. Līdz ar to Finanšu ministrijas MK rīkojuma projektā ir veidota atsauce uz MK rīkojumu Nr.311. Kā arī nepieciešams šobrīd MK rīkojuma Nr.311 3.punkta 3.2.apakšpunktā definēto projekta tēmu precizēt, jo Koncepcijas ietvaros ietaupītais finansējums 437 000 latu apmērā nebūtu jāatdod konkrētam projektam - „Vienotās valsts budžeta plānošanas un izpildes informācijas sistēmas un Valsts ieņēmumu dienesta informācijas sistēmas pielāgošanai euro ieviešanai”, bet tiks iekļauts kopējā ERAF piešķirtajā finansējuma apjomā, kas būtu jāpiešķir ministriju informācijas sistēmu projektiem euro pielāgošanai. Tas nepieciešams, lai vienkopus uzrādītu ERAF finansējuma kopējo apjomu, konkrētam mērķim.  Ņemot vērā iepriekšminēto, VARAM ir ierosinājusi, ņemot vērā, Valsts pārvaldes iekārtas likumā minēto valsts iestāžu sadarbības principu, iekļaut VARAM virzītajos grozījumos, kas tiks vizīti pamatojoties uz MK rīkojuma projekta 4.punktu, Finanšu ministrijai ar MK rīkojuma Nr.311 3.punktu doto uzdevumu. Tā nodrošinot vienotu pieeju normatīvā regulējuma grozījumu izstrādāšanai un virzīšanai.  Vienlaikus ir nepieciešams noteikt, ka ir jāprecizē 1.pielikuma 13.punktā minētā projekta nosaukums un finansējums, atbilstoši koncepcijas minētajam nosaukumam un finansējumam.  Lai būtu iespējams savlaicīgi apgūt Eiropas Reģionālās attīstības fonda projektu naudu euro ieviešanas projektam Latvijā atbilstoši MK noteikumu Nr.766 un vienoti apkopot un uzrādīt ar euro ieviešanu kopējās izmaksas ir nepieciešams MK rīkojumā Nr.311 noteikt, ka jāpapildina noteikumu 1.pielikumu ar jaunām projektu tēmām, paredzot, ka koncepcijas ietvaros radušais ERAF finansējuma ietaupījums 437 000 latu apmērā tiek novirzīts 3.2.2.1.1.apakšaktivitātes "Informācijas sistēmu un elektronisko pakalpojumu attīstība" plānotajiem projektiem, kas saistīti ar ministriju specifisko informācijas sistēmu pielāgošanu euro ieviešanai |
|  | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Grozījumi Ministru kabineta 2012.gada 4.jūlija rīkojumā Nr.311"Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību”” nosaka, ka VARAM un Finanšu ministrija sagatavo un vides aizsardzības un reģionālās attīstības ministrs iesniedz grozījumus MK noteikumos Nr.766, kas ļauj apkopot un virzīt vienus grozījumus MK noteikumos Nr.766, kā arī MK rīkojuma Nr.311 punktā ir precizēts, ka koncepcijas ietvaros radušais ERAF finansējuma ietaupījums 437 000 latu apmērā tiek novirzīts 3.2.2.1.1.apakšaktivitātes "Informācijas sistēmu un elektronisko pakalpojumu attīstība" plānotajiem projektiem, kas saistīti ar ministriju specifisko informācijas sistēmu pielāgošanu euro ieviešanai.  Vienlaikus ir noteikts precizēt 1.pielikuma 13.punktā minētā projekta nosaukumu un finansējumu, ka arī noteikts papildināt MK noteikumu Nr.766 papildināt noteikumu 1.pielikumu ar jaunām projektu tēmām, paredzot, ka koncepcijas ietvaros esošais ERAF finansējuma ietaupījums 437 000 latu apmērā tiek novirzīts 3.2.2.1.1.apakšaktivitātes "Informācijas sistēmu un elektronisko pakalpojumu attīstība" plānotajiem projektiem, kas saistīti ar ministriju specifisko informācijas sistēmu pielāgošanu euro ieviešanai. |
| 5. | Projekta izstrādē iesaistītās institūcijas | Finanšu ministrija, VARAM |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo projekts ir tehniska rakstura un tiešā veidā neskar sabiedrības intereses. |
| 7. | Cita informācija | Nav. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav attiecināms. |
| 2. | Cita informācija | MK rīkojuma projekts Nr.311 būtu skatāms vienlaicīgi ar MK rīkojuma projektu, lai precizētu MK rīkojumā Nr.311 3.punktā dotā uzdevuma izpildes datumu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts pārvaldes iestādes . |
| 2. | Projekta izpildes ietekme uz pārvaldes funkcijām | Projektam nav ietekmes uz pārvaldes funkcijām. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar projekta izpildi nav nepieciešams veidot jaunu institūciju. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar projekta izpildi nav nepieciešams esošu institūciju likvidācija. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar projekta izpildi nav nepieciešams esošu institūciju reorganizācija . |
| 6. | Cita informācija | Nav. |

Anotācijas II, III, V un VI sadaļa – projekts šīs jomas neskar.

Finanšu ministra vietā –

tieslietu ministrs J.Bordāns

04.09.2012. 15:30

1248

L.Kristapsone

67083976

[Liene.Kristapsone@fm.gov.lv](mailto:Liene.Kristapsone@fm.gov.lv)